Dr See isch noch em hüütige Ort Bodme gheisse und wird i d früemittelalterliche Quelle lacus Potamicus und uf Althochtütsch Bodimsê gnannt. Di ersti nametlichi Erwäänig findet sich bim römische Schriftsteller Pomponius Mela, wo zwüschet em Lacus Venetus, em Bodesee, und em Lacus Acronus, em Undersee underschaidet. Sus aber hönd in de Antiki d Mansche zue ihm lacus Brigantinus gsait, was vum Name vum Ort Bregenz, (uuf latiinisch Brigantium) abgleitet isch. Spöter het mer au Lacus Constantinus gseit (mhd. Kostenzersêw), wo uf d Stadt Constantia (Konschtanz) zruggzfüere isch. De Name wird hüt no i fascht allene Sproche usserhalb vum Dütsche bruucht: französisch Lac de Constance, ital. Lago di Costanza un so wyter.